als_Latn dik_Latn sag_Latn
Flamurtarin e pret sot një sfidë delikate në transfertë përballë ekipit të Kukësit, ku synimi i vlonjatëve është të marrin një rezultat pozitiv, ku ndoshta një barazim do t’i rrinte mjaft komod ekipit të trajnerit Gjoka, i cili në takimin e sotëm do ta luajë me një formacion emergjence, pasi sulmuesi kryesor i kuqezinjve, Arbër Abilaliaj është “dorëzuar” përfundimisht dhe nuk do të jetë gati në ndeshjen e sotme. Sakaq në një prononcim për gazetën “Sport Ekspres”, para ndeshjes, trajneri Gjoka do të shprehej se nuk i trembet Kukësit, por do të synojë që ekipi i tij të bëjë suprizën në “Zeqir Ymeri”.
- Si është përgatitur Flamurtari këtë javë?
– Me gjithë mungesat që kemi pasur në formacion, impenjimi ka qenë maksimal nga ana e lojtarëve. Gjendja e grupit është optimale, e konsiderojmë si një ndeshje të radhës.
- Si do të luajë Flamurtari, duke pasur parasysh se ka shumë mungesa?
– Sigurisht që në këtë ndeshje kemi disa mungesa të rëndësishme në formacion, pasi sulmuesi jonë Arbër Abilaliaj nuk arriti t’ia dilte mbanë për këtë sfidë. Gjithashtu, mesfushori Zeqiri nuk është në formën e tij më të mirë, ndaj me shumë gjasa mund ta nisë nga stoli. Por edhe me lojtarët që kam në dizpozicion, jemi të qetë dhe shpresojmë tek arritja e një rezultati pozitiv.
- Keni folur me drejtuesit, çfarë ju kanë thënë për ecurinë e skuadrës?
– Natyrisht ka pak qejfmbetje nga ana e drejtuesve pasi skuadra nuk ka arritur që të grumbullojë pikët e plota. Gjithsesi,ne do përpiqemi që pikët që kemi lënë gjatë gjithë këtij kampionati, t’i rikuperojmë në këtë fazë të 3-të.
- A është nën presion ekipi, për këtë ndeshje, për të marrë një rezultat pozitiv?
– Në tërësi i gjithë futbolli është një presion, kështu që edhe Flamurtari është nën presion për të marrë një rezultat pozitiv. Në futboll synohen gjithmonë rezultate pozitive edhe Flamurtari do të kërkojë ta bëjë këtë sot në Kukës. Natyrisht edhe Kukësi vetë është nën presion.
- A i druheni gjykimit?
– Nuk kam pse t’i druhem gjykimit, pasi nuk besoj se një gjyqtar në këtë moment të nxehtë që është kampionati, të marrë përsipër gabimin për të dhënë vendime të padrejta.
- Nëse gjërat do të shkonin keq në ndeshjen e sotme, ju do të binit dakord edhe me një barazim?
– Ekipin e kam përgatitur që të futet në fushë dhe të marrë një rezultat pozitiv. Skuadra është e karikuar për këtë ndeshje për të dhënë më të mirën e saj duke zhvilluar lojë në grup dhe duke treguar grintën tonë.
– A ndihet i rrezikuar Flamurtari për të rënë nga kategoria?
– Flamurtari nuk e ka vënë asnjëherë në dyshim mbijetesën, por gjithsesi të gjitha ekipet janë në të njëjtat “ujëra” pasi një fitore të ngre lart dhe një humbje të fundos. Asnjë ekip s’është i sigurt në objektivat e veta, por ne do të përpiqemi të marrim pikët maksimale në ndeshjet e mbetura.
Gjoka, Flamurtari, në Kukës për të shmangur humbjen0
Flamurtarin e pret sot një sfidë delikate në transfertë përballë ekipit të Kukësit, ku synimi i vlonjatëve është të marrin një rezultat pozitiv, ku ndoshta një barazim do t’i rrinte mjaft komod ekipit të trajnerit Gjoka, i cili në takimin e sotëm do ta luajë me një formacion emergjence, pasi sulmuesi kryesor i kuqezinjve, Arbër Abilaliaj është “dorëzuar” përfundimisht dhe nuk do të jetë gati në ndeshjen e sotme. Sakaq në një prononcim për gazetën “Sport Ekspres”, para ndeshjes, trajneri Gjoka do të shprehej se nuk i trembet Kukësit, por do të synojë që ekipi i tij të bëjë suprizën në “Zeqir Ymeri”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn